**พริสทิน** (เกาหลี: 프리스틴; อังกฤษ: Pristin) เป็นวงเกิร์ลกรุปเกาหลีใต้ สังกัดค่ายเพลดิสเอนเตอร์เทนเมนต์ในปี ค.ศ. 2016 ประกอบไปด้วยสมาชิกจำนวนสิบคนคือ นาย็อง, โรอา, ยูฮา, อึนอู, เรนา, คย็อล-กย็อง, เยฮานา, ซ็องย็อน, ชีย็อน และไคลา สมาชิกส่วนใหญ่เป็นผู้เข้าแข่งขันในรายการ *พรอดิวซ์ 101* และมีสมาชิกสองคนที่ชนะการแข่งขันคือ นาย็อง และ คย็อลกย็อง ซึ่งได้เปิดตัวเป็นสมาชิกวงที่ชื่อว่าไอโอไอ ก่อนที่จะกลับมารวมตัวกับสมาชิกคนอื่น ๆ เพื่อเปิดตัวในฐานะพริสตินเมื่อวันที่ 21 มีนาคม ค.ศ. 2017 พร้อมเอกซ์เทนเดดเพลย์ชื่อ *ไฮ! พริสติน*

ประวัติ
-------

### ก่อนเปิดตัว

ในปี ค.ศ. 2013 สมาชิกบางส่วนของเพลดิสเกิร์ล (ซึ่งในขณะนั้นยังเป็นศิลปินฝึกหัด) ได้ร่วมขึ้นแสดงในคอนเสิร์ต *Like Seventeen* ซึ่งเป็นคอนเสิร์ตของวงเซเว่นทีน ศิลปินชายร่วมสังกัด และในปี ค.ศ. 2014 สมาชิกของเพลดิสเกิร์ลก็ได้ปรากฏตัวในมิวสิกวิดีโอเพลง "My Copycat" ของวงออเรนจ์คาราเมล ในฐานะแบ็กอัพแดนเซอร์ด้วย

ในปี ค.ศ. 2016 สมาชิกบางส่วนของเพลดิสเกิร์ล ได้แก่ นาย็อง, โรอา, ยูฮา, อึนอู, เรนา, กย็อลกย็อง และชีย็อน ได้เข้าร่วมรายการเรียลลิตีโชว์ที่ชื่อ *โปรดิวซ์ 101* ซึ่งเป็นรายการค้นหาศิลปินเกิร์ลกรุปของประเทศเกาหลีใต้ โดยนาย็องและคย็อลกย็องเป็นผู้ที่ได้รับคะแนนโหวตจากผู้ชมทั่วประเทศอยู่ใน 11 อันดับแรก จึงได้รับเลือกให้เปิดตัวเป็นเกิร์ลกรุปในโปรเจกต์ที่ชื่อว่า ไอโอไอ

ในช่วงเดือนพฤษภาคม-กันยายน ค.ศ. 2016 เพลดิสเกิร์ลได้จัดคอนเสิร์ตที่ชื่อ *Pledis Girlz Concert* ซึ่งเป็นคอนเสิร์ตที่จัดขึ้นทุก ๆ วันเสาร์ เวลา 17.00 น. ที่พาร์กแอเวนู โดยนาย็องและคย็อลกย็องไม่ได้เข้าร่วมในคอนเสิร์ตครั้งนี้เนื่องจากอยู่ในระหว่างการเป็นสมาชิกวงไอโอไอ

ในวันที่ 26 มิถุนายน ค.ศ. 2016 เพลดิสเกิร์ลได้ปล่อยซิงเกิลส่งเสริมชื่อ "We" โดยในเพลงนี้เพลดิสเกิร์ลได้มีส่วนร่วมในการแต่งเนื้อร้องและทำนองเพลงด้วยตัวเอง และในวันที่ 6 มกราคม ค.ศ. 2017 พริสทินได้จัดคอนเสิร์ตสุดท้ายที่ชื่อว่า *BYE & HI* ซึ่งในคอนเสิร์ตได้มีการเปิดเผยชื่อวงอย่างเป็นทางการในชื่อ พริสทิน (Pristin) ซึ่งมาจากการรวมกันของคำว่า พริสมาติก (Prismatic) และ อีลาสทิน (Elastin)

### 2017 : เปิดตัวอีพี *ไฮ! พริสทิน* และ *Schxxl Out*

### 2019: ยุบวง

พริสทินยุบวงอย่างเป็นทางการเมื่อวันที่ 24 พฤษภาคม ค.ศ. 2019 เพลดิสเอนเตอร์เทนเมนต์ประกาศว่า คย็อล-กย็อง, เยฮานา, และ ซ็องย็อน ยังคงอยู่ในบริษัท ขณะที่เจ็ดคนที่เหลือ (ชีย็อน, เรนา, โรอา, ไคลา, นาย็อง, ยูฮา, และอึนอู) ได้ออกจากต้นสังกัดไป

สมาชิก
------

* นาย็อง (나영) — หัวหน้าวง
* โรอา (로아)
* ยูฮา (유하)
* อึนอู (은우)
* เรนา (레나)
* คย็อล-กย็อง (결경)
* เยฮานา (예하나)
* ซ็องย็อน (성연)
* ชีย็อน (시연)
* ไคลา (카일라)

### กลุ่มย่อย

* พริสทินวี (프리스틴 V) – นาย็อง, โรอา, อึนอู, เรนา, คย็อล-กย็อง

ผลงานเพลง
---------

ดูบทความหลักที่: รายชื่อผลงานของพริสทิน
* *Hi! Pristin* (2017)
* *Schxxl Out* (2017)
* *Like a V* (2018)

อ้างอิง
-------

1. ↑  "PRISTIN (프리스틴)". *www.melon.com* (ภาษาเกาหลี). สืบค้นเมื่อ 2017-09-10.
2. ↑  Jeon, Su-mi. "[Video] I.O.I Debuts and Releases 'Dream Girls' MV". *Mwave*. CJ E&M enewsWorld. คลังข้อมูลเก่าเก็บจากแหล่งเดิมเมื่อ 2016-11-16. สืบค้นเมื่อ May 4, 2016.
3. ↑  "[팝's신곡]"파워 & 프리티" 프리스틴, 신인상 예약한 특급 기대주" [[Pop's new song] "Powerful & Pretty" Pristin, the new up and coming rookie aiming for the rookie award]. *Heraldpop* (ภาษาเกาหลี). March 21, 2017. สืบค้นเมื่อ March 21, 2017.
4. ↑  "결경·나영 속한 프리스틴, 데뷔 2년 만에 해체". *entertain.naver.com* (ภาษาเกาหลี). May 24, 2019. สืบค้นเมื่อ May 24, 2019.
5. ↑  "플레디스 측 "프리스틴 해체…결경·예하나·성연 제외한 멤버 계약해지"(공식입장)". *newspim.com* (ภาษาเกาหลี). May 24, 2019. สืบค้นเมื่อ May 24, 2019.
6. ↑  "프리스틴 리더 나영 "새 별명? I.O.I 스톤나영 말고 만능나영"" [Pristin's leader Nayoung : "A new nickname? Almighty Nayoung instead of I.O.I's Stone Nayoung"]. *Ilgan Sports* (ภาษาเกาหลี). March 22, 2017. สืบค้นเมื่อ March 22, 2017.
7. ↑  "[단독] '결경·나영' 프리스틴 유닛 결성 "5월 출격"" (ภาษาเกาหลี). สืบค้นเมื่อ May 9, 2018.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**พริสทิน**

* เว็บไซต์ทางการ (ในภาษาเกาหลี)

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต (ผ่าน VIAF)

 |
| อื่น ๆ | 
* มิวสิกเบรนซ์ ศิลปิน

 |